Pompierii din Bacău au dat dovadă că pasiunea și talentul lor nu se limitează doar la salvarea vieților și stingerii incendiilor, ci se extind și în domeniul gastronomiei! În cadrul celei de-a patra ediții a concursului “Best Chef IPA”, echipa din Regiunea 5 Bacău, alcătuită din Ionuț Zamfir și Vasile Ferica, a luat cu asalt bucatăria și inimile juraților.
Competiția, care a adunat membri IPA din întreaga țară, a fost o adevărată festivitate a gustului, iar efortul și creativitatea participanților au fost pe măsură. După momente de tensiune și preparate de excepție, juriul format din Chef Catalin Scârletescu, chef Ernest Schmidt și chef Tiberiu Csiszer, a anunțat câștigătorii.
Ionuț Zamfir și Vasile Ferica au fost declarați campioni, reușind să impresioneze cu abilitățile lor culinare și prezentarea impecabilă a preparatelor. Locul doi a fost ocupat de echipa din Regiunea Ilfov, iar pe locul trei s-a clasat echipa din Regiunea 1 Cluj.
Fiecare participant a adus o contribuție valoroasă la eveniment, iar organizatorii au transmis sincere mulțumiri prietenilor și partenerilor care au sprijinit concursul. Bucuria și camaraderia au fost cuvintele de ordine, iar momentul a fost subliniat și de un premiu special acordat de domnul Wolfgang Leier, reprezentant IPA Austria.
Astfel, pompierii din Bacău au demonstrat încă o dată că nu există limite pentru pasiunile lor, fie că sunt în uniformă sau în fața aragazului, ei sunt mereu gata să strălucească și să inspire!
IPA este prescurtarea de la “International Police Association” sau în română, “Asociația Internațională a Poliției”. Este o organizație internațională non-profit fondată în anul 1950, care își propune să promoveze cooperarea și înțelegerea între polițiști din diferite țări, precum și să faciliteze schimburile culturale și profesionale între aceștia. Membrii IPA pot fi polițiști activi, în rezervă sau pensionați, dar și alte persoane care sunt asociate cu domeniul aplicării legii. Organizația organizează diverse evenimente, inclusiv competiții și conferințe, precum și schimburi culturale și de experiență între polițiști din diferite țări.